MVP ยังแข็ง! บวกต่อ 5% ยืนเหนือราคา IPO กว่า 80%
MVP ยังแข็ง! บวกต่อ 5% ยืนเหนือราคา IPO กว่า 80% ล่าสุด ณ เวลา 10.01 น. อยู่ที่ระดับ 3.42 บาท ปรับตัวขึ้น 0.16 บาท หรือ 4.91% สูงสุดที่ระดับ 3.44 บาท ต่ำสุดที่ระดับ 3.34 บาท ด้วยมูลค่าซื้อขาย 98 ล้านบาท
8 ส.ค. 2561

ผู้สื่อข่าวรายงานว่า ราคาหุ้น บริษัท เอ็ม วิชั่น จำกัด (มหาชน) หรือ MVP ล่าสุด ณ เวลา 10.01 น. อยู่ที่ระดับ 3.42 บาท ปรับตัวขึ้น 0.16 บาท หรือ 4.91% สูงสุดที่ระดับ 3.44 บาท ต่ำสุดที่ระดับ 3.34 บาท ด้วยมูลค่าซื้อขาย 98 ล้านบาท 
ทั้งนี้ MVP เข้าซื้อขายในตลาดหลักทรัพย์แห่งประเทศไทย (SET) วานนี้ (7 ส.ค.) เป็นวันแรก จากราคา IPO ที่ 1.90 บาท โดยราคาหุ้น 3.42 บาทในวันนี้คิดเป็นการปรับตัวสูงกว่าราคา IPO ถึง 80%
ด้าน บล.ทิสโก้ ระบุในบทวิเคราะห์ฯประเมินมูลค่าที่เหมาะสมของ บมจ. เอ็ม วิชั่น (MVP) ไว้ที่ 2.10 – 2.44 บาทอ้างอิง PER ที่ 11 – 13 เท่าเมื่อเทียบกับบริษัทที่มีธุรกิจที่ใกล้เคียงกัน เช่น CMO และ GPI โดยมองว่าความเสี่ยงสำคัญของ MVP คือการจัดงานแสดงรถยนต์ไฟฟ้าเป็นครั้งแรกในช่วงไตรมาส 4/61 และการจัดกิจกรรมประเภทใหม่ๆ ในปีหน้าเช่น งานด้านการวิ่งและการแข่งขัน eSports จะเป็นโอกาสในการเติบโตที่สำคัญ แต่อย่างไรก็ตามด้วยการย้ายสถานที่จัดงาน Thailand Mobile Expo จากศูนย์สิริกิติ์ไปยังไบเทคบางนาอาจทำให้ต้นทุนในการจัดงานเพิ่มขึ้น